Požari u Hrvatskoj 2007.
Požari u Hrvatskoj 2007. godine je naziv za niz požara koji su pogodili hrvatsko priobalje tokom ljeta te godine. Nakon vala vrućina tokom ljeta 2007, koji je zahvatio cijeli jug i istok Evrope, suša i južina pogodovali su požarima koji su se proširili širom Hrvatske te koji su uništili velik dio krhke flore i faune: među žrtvama su bile i ptice koje su izgorjele u plamenu jer nisu znale izbjeći opasnost. Prema policijskim podacima, na priobalju je od 1. juna do 8. augusta buknulo 750 požara, od čega 177 u Splitsko-dalmatinskoj županiji. Opožarena je površina od 159.000 hektara. Policija je zbog požara podnijela 18 kaznenih prijava i uhapsila 12 osoba. Među uhapšenima je i neimenovani 56-godišnjak koji se sumnjiči da je podmetnuo čak sedam požara te neki pastiri koji su palili travu za ovce. Nakon smrti osmero vatrogasaca u požaru na Kornatima 30. augusta premijer Ivo Sanader proglasio je dan žalosti u cijeloj zemlji.